b'\n_START_ARTICLE_\nTretji dan\n_START_PARAGRAPH_\nTretji dan je kr\xc5\xa1\xc4\x8danska revija za duhovnost in kulturo, ki jo izdaja Med\xc5\xa1kofijski odbor za mladino, zalo\xc5\xbenik pa je dru\xc5\xa1tvo SKAM - skupnost katoli\xc5\xa1ke mladine. Pod tem imenom izhaja od leta 1984, ko se je na predlog Lojzeta Peterleta v Tretji dan preimenoval dotedanji Bilten (\xc5\xa1tudentskih verskih skupin), ki je izhajal od leta 1971. _NEWLINE_Iz preproste razmno\xc5\xbeenine, ki je prina\xc5\xa1ala prete\xc5\xbeno obvestila o dogodkih, povezanih s \xc5\xa1tudentsko pastoralo v Ljubljani, se je razvila ena najuglednej\xc5\xa1ih in najbolj raz\xc5\xa1irjenih humanisti\xc4\x8dnih revij na Slovenskem. S svojim sodelovanjem jo je zaznamovala vrsta slovenskih sodobnih kr\xc5\xa1\xc4\x8danskih mislecev. Za razvoj revije so bili poleg odgovornih urednikov pomembni \xc5\xa1e Milan Knep, Gorazd Kocijan\xc4\x8di\xc4\x8d, Robert Petkov\xc5\xa1ek, Ivo Ker\xc5\xbee, Maksimilijan Matja\xc5\xbe in drugi.'